Dárdaiék kétgólos hátrányból mentettek pontot a Bayern ellen
A Bundesliga 7. fordulójának vasárnap délutáni mérkõzésén a Dárdai Pál vezette Hertha Berlin nagyot küzdött, és 0-2-rõl tudott pontot menteni a Carlo Ancelotti menesztése után láthatóan felszabadultan kezdõ, de aztán egyre rosszabbul játszó, és az egyik kulcsemberét is elveszítõ Bayern München ellen.
Nem volt meglepetés a Bayern kezdõjében: mind az öt olyan játékos ott volt a pályán a kezdõ sípszó pillanatában, akit a Paris Saint-Germain ellen, a Bajnokok Ligájában elszenvedett vereség után menesztett Carlo Ancelotti elleni puccsal vádoltak. Hátul Mats Hummels és Jerome Boateng, a középpályán pedig az Arjen Robben, Thomas Müller, Franck Ribéry trió szorgoskodott, köszönhetõen az olasz helyét ideiglenesen átvevõ Willy Sagnolnak.

Ancelotti foghatta a fejét, ha nézte a meccset (nem vennénk rá mérget, hogy így tett), mert a 10. percben Boateng beadását Hummels fejelte a bal alsó sarokba.

A nagy csapatok ellen ilyenkor hajlamos összeesni a Hertha, de most nem így tett, Dárdai Pál csapata elõtt több nagy helyzet is adódott, de vagy Ulreich kapus védte Kalou kísérletét, vagy Osmers játékvezetõ döntött úgy egy videózás végén, hogy a bajor védelem szabályosan szerelte Mitchell Weisert.

A második félidõ elején Lewandowski révén gyorsan megduplázta a vendégek elõnyét, miután Niklas Starkot lerázva magáról a berlini kapuba passzolt.

Azonban még ki sem örülhették magukat a bajorok, amikor Haragucsi becselezte magát a vendégek tizenhatosára, jól adott középre, Ondrej Duda pedig megszerezte a Hertha szépítõ gólját. 

A következõ helyzet a Bayern elõtt adódott, az újabb gólt azonban a Hertha szerezte az 56. percben! Plattenhardt szabadrúgása Alaba fejérõl került Kalou elé, az elefántcsontparti csatár pedig köszönte szépen és közelrõl kiegyenlített.

Kicsivel több mint egy óra elteltével már sem Robben, sem Ribéry nem volt a pályán. A berliniek egyenlítõ gólja után elõbbi helyére Thiago Alcántara állt be, utóbbit pedig Kingsley Coman váltotta - ráadásul a franciát úgy kellett letámogatni a pályáról, miután nem tudott ráállni a bal lábára, ez után a rossz mozdulat után.

Az utolsó bõ negyedóra már nem hozott igazán komoly helyzetet, inkább a Bayern volt fölényben, de a Hertha védekezésébe ezúttal nem csúszott hiba, elõl pedig a berliniek is tudtak némi zavart okozni, de gól már nem született.